וסטוורלד

וסטוורלד (באנגלית: Westworld, בתרגום מילולי: עולם המערב) היא סדרת מותחן מדע-בדיוני אמריקאית, אשר נוצרה על ידי ג'ונתן נולאן וליסה ג'וי עבור רשת הטלוויזיה בכבלים האמריקאית HBO. הסדרה מבוססת על הסרט "עולם המערב" מ-1973 מאת מייקל קרייטון. הסדרה שודרה במשך ארבע עונות, החל מ-2 באוקטובר 2016 ועד ל-14 באוגוסט 2022. נולאן ביים את הפרק הראשון, ולאחר מכן שימש כמפיק בפועל לצדם של ג'יי ג'יי אברהמס, ג'רי ויינטרוב ובריאן ברק. צילומי הסדרה נערכו בקליפורניה וביוטה.

הסיפור מתחיל ב"ווסטוורלד", פארק שעשועים בדיוני ומתקדם מבחינה טכנולוגית סגנון המערב הפרוע, המאוכלס ב"מארחים" שהם רובוטים דמויי אדם. הפארק מיועד ל"אורחים" בעלי שכר גבוה אשר מבקשים להתפנק ולממש את הפנטזיות הפראיות ביותר שלהם בתוך הפארק מבלי לחשוש מתגמול מצד המארחים, שמונעים על ידי התכנות שלהם שמונע מהם מלפגוע בבני אדם.

בישראל שודרה הסדרה בערוץ yes Oh בלוויין, בערוץ HOT HBO בכבלים וכן בסלקום TV.

שמאל|ממוזער|260px|כרזת עונה 1

סקירת הסדרה
סקירה

רקע עלילתי
הסדרה משלבת עולם טכנולוגי מתקדם אשר צופה על עולם פיקטיבי המעוצב בצורת המערב הפרוע, והיא מתוארת כ"אודיסיאה אפלה על עלייתה של התודעה המלאכותית ועתיד המין האנושי".

בעתיד, פארק שעשועים בשם וסטוורלד (עולם המערב, בתרגום חופשי לעברית) מציע למבקרים את ההזדמנות לחוות את הווי ותרבות המערב הפרוע באמצעות שטח גדול הבנוי כעיירה כפרית בשם סוויטווטר וכן אזור גדול של שטחים פתוחים או שטחים פרטיים. שטחי הפארק מאוכלסים על ידי "מארחים", אנדרואידים דמויי אנוש שנועדו לחקות סטראוטיפיים מוכרים בתרבות המערב הפרוע (כדוגמת הנערה הכפרית והמתוקה, מאדאם בית הבושת, האקדוחן הנועז וההרפתקן ופורע החוק) וכן רובוטים דמויי בעלי חיים, עם תכנות מתקדם, ותבנית מוגדרת מראש של נרטיבים משולבים, עם היכולת לסטות מהנרטיבים הללו בעקבות שינויים שנוצרים מאינטראקציות שהמבקרים מבצעים עימם. המארחים חוזרים על הנרטיב הקבוע להם מחדש בכל יום, לאחר שהזיכרונות שלהם מהיום הקודם נמחקים. למען ביטחונם של המבקרים, המארחים אינם מסוגלים לפגוע בכל צורת חיים כלשהי, תכנות המאפשר למבקרים חופש פעולה ללא הגבלה לעסוק בכל פעילות שהם ירצו, כולל קיום יחסי מין עם המארחים או אינוסם ואפילו רציחתם, מבלי לחשוש מההשלכות. במקביל, חברת "דלוס", בראשותו של ד"ר רוברט פורד, יוצר הפארק, המהנדס הראשי והמנהל היצירתי שלו, מעסיק צוות פיקוח שתפקידו לפקח על הפארק, לפתח נרטיבים חדשים, ולשחזר ולנתח באופן אנליטי מארחים לפי הצורך.

הסדרה עצמה נפתחת בעדכון שגרתי של תכנות המארחים, דבר הגורם לסטיות חריגות בהתנהגותם ומשפיע על חברת "דלוס" כשחלק מהמארחים, ובראשם דולורס ומייב, לומדים את האמת על קיומם ועל העולם בו הם חיים.

פרקים

 עונה 1: המבוך (2016) <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק בעברית <font color="#ffffff"> שם הפרק באנגלית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי <font color="#ffffff"> צופים באמריקה (במיליונים) 1  1  המקורית The Original  ג'ונתן נולאן  ג'ונתן נולאן וליסה ג'וי  באוקטובר 2016  1.96 2  2  סיפור ישן Chestnut  ריצ'רד ג'יי. לואיס  ג'ונתן נולאן וליסה ג'וי  7 באוקטובר 2016  1.50 3  3  המשוטטים The Stray  ניל מארשל  דניאל טי. תומסן וליסה ג'וי  16 באוקטובר 2016  2.10 4  4  תיאורית הדיסוננס Dissonance Theory  וינסנזו נטלי  אד ברבאקר וג'ונתן נולאן  23 באוקטובר 2016  1.70 5  5  קונטרפסו Contrapasso  ג'וני קאמפבל  דומיניק מיטשל וליסה ג'וי  30 באוקטובר 2016  1.49 6  6  היריב "The Adversary  פרדריק אי. או. טויי  האליי גרוס וג'ונתן נולאן  6 בנובמבר 2016  1.64 7  7  טרומפ לוי Trompe L'Oeil  פרדריק אי. או. טויי  האליי גרוס וג'ונתן נולאן  13 בנובמבר 2016  1.75 8  8  דעיכת עקבות Trace Decay  סטיבן וילאמס  צ'ארלס יו וליסה ג'וי  20 בנובמבר 2016  1.78 9  9  הפסנתר המושווה The Well-Tempered Clavier  מישל מאק'לרן  דן דיץ וקתרין ליגנפלטר  27 בנובמבר 2016  2.09 10  10  המוח הביקמרלי The Bicameral Mind  ג'ונתן נולאן  ליסה ג'וי וג'ונתן נולאן  4 בדצמבר 2016  2.24

 עונה 2: הדלת (2018) מספר פרק מספר פרק בעונה שם הפרק בעברית שם הפרק באנגלית בימוי כתיבה תאריך שידור מקורי צופים באמריקה (במיליונים) 11  1  מסע אל תוך הלילה Journey into Night  ריצ'רד ג'יי. לואיס  ליסה ג'וי ורוברטו פאטינו  22 באפריל 2018  2.06 12  2  האיחוד Reunion  וינסנזו נטלי  ג'ונתן נולאן וקרלי וראיי  29 באפריל 2018  1.85 13  3  וירטו ופורטונה Virtu e Fortuna  ריצ'רד ג'יי. לואיס  רוברטו פאטינו ורון פיצגראלד  6 במאי 2018  1.63 14  4  חידת הספינקס The Riddle of the Sphinx  ליסה ג'וי  ג'ונתן נולאן וג'ינה אטווטר  13 במאי 2018  1.59 15  5  מחול הדמים Akane No Mai  קרייג זובל  דן דיץ  20 במאי 2018  1.55 16  6  מרחב מופעים Phase Space  טאריק סאלה  קרלי וראיי  27 במאי 2018  1.11 17  7  פשוטי העור Les Ecorches  ניקול קאסל  ג'ורדן גולדברג ורון פיצגראלד  3 ביוני 2018  1.39 18  8  לזכור Kiksuya  יוטה ברייסוויץ  קרלי וראיי ודן דיץ  10 ביוני 2018  1.44 19  9  נקודת מגוז Vanishing Point  סטיבן ויליאמס  רוברטו פאטינו  17 ביוני 2018  1.56 20  10  הנוסע The Passenger  פרדריק אי. או. טויי  ג'ונתן נולאן וליסה ג'וי  24 ביוני 2018  1.56

 עונה 3: העולם החדש (2020) מספר פרק מספר פרק בעונה שם הפרק בעברית שם הפרק באנגלית בימוי כתיבה תאריך שידור מקורי צופים באמריקה (במיליונים) 21  1  חוסה, ה' Parce Domine  ג'ונתן נולאן  ליסה ג'וי וג'ונתן נולאן  15 במרץ 2020  0.90 22  2  קו החורף The Winter Line  ריצ'רד ג'יי. לואיס  מתיו פיטס וליסה ג'וי  22 במרץ 2020  0.78 23  3  היעדר השדה The Absence of Field  אמנדה מרסיילס  דניס תה  29 במרץ 2020  0.80 24  4  אם הגולים The Mother of Exiles  פול קמרון  ג'ורדן גולדברג וליסה ג'וי  5 באפריל 2020  0.78 25  5  ז'אנר Genre  אנה פורסטר  קארי קראוז וג'ונתן נולאן  12 באפריל 2020  0.77 26  6  דה-קוהרנטיות Decoherence  ג'ניפר גצינגר  סוזנה ורובל וליסה ג'וי  19 באפריל 2020  27  7  חייל שהוקרב Passed Pawn  הלן שאבר  ג'ינה אטווטר  26 באפריל 2020  28  8  תאוריית המשבר Crisis Theory  ג'ניפר גצינגר  דניס תה וג'ונתן נולאן  3 במאי 2020 

דמויות

 דולורס אברנאת'י (אוון רייצ'ל ווד) - המארחת הוותיקה ביותר בפארק, בתו של חוואי מחוזי, יפה וטובת לב, אשר מתחילה לגלות כי עולמה האידיאלי הוא שקר שנבנה בקפידה. לקראת סוף העונה הראשונה מתגלה שארנולד, שותף להקמתו של הפארק, מיזג את דמותה של דולורס יחד עם אקדוחן מרושע בשם וייאט, שיצר ביחד עם פורד, ובעצם דולורס היא זו שהרגה את ארנולד מבקשה שלו.
 מייב מיילי (טנדי ניוטון) - מארחת ומאדאם בעלת בית הבושת של הפארק, בעלת כישרון לקריאת אנשים, הישרדות והשקפת עולם של "ראיתי כבר הכל". בדומה לדולורס, מייב מתחילה לפקפק במציאות בה היא נמצאת לאחר שהיא מתחילה להיזכר בזיכרונות ישנים מתפקידה הקודם כאם חד הורית בערבה.
 טדי פלאד (ג'יימס מרסדן) - אקדוחן שחוזר לסוויטווטר ומעוניין לזכות בליבה של דולורס.
 ד"ר רוברט פורד (אנתוני הופקינס) - אחד ממייסדי "וסטוורלד", המתכנת הראשי והמנהל היצירתי, בעל חזון ללא פשרות למען הפארק, שיעשה הכול כדי לממש את חלומותיו, בהמשך העונה מגלים כי הוא יצר את ברנרד והוא היחיד ששולט עליו, ובכך הופך אותו לאנטגוניסט הראשי של הסדרה. דולורס הורגת אותו בסוף העונה הראשונה.
 ברנרד לאו (ג'פרי רייט) - מבריק ואידיאליסט. מנהל צוות התכנות של הפארק. ההתבוננות החדה שלו על הטבע האנושי מספקת לו השראה עבור מפעל חייו, יצירת רובוטים בעלי אינטליגנציה מלאכותית. לאו מרבה לעסוק באינטראקציות אנושיות על מנת להתמודד עם השכול הפרטי שלו בעקבות מות בנו ממחלה. במהלך העונה הראשונה מתגלה שגם הוא מארח הנמצא בשליטה מלאה ובלעדית של ד"ר פורד. בסוף העונה הראשונה מתגלה כי דמותו של לאו מבוססת על ארנולד, שותפו של ד"ר פורד להקמת הפארק.
 האיש בשחור (אד האריס) - אורח השב לבקר בפארק באופן כפייתי כבר 30 שנה. נבל המחפש מבוך מסתורי, אשר הוא מאמין שיגלה לו את סוד הפארק, בהמשך הסדרה מסתבר שהאיש בשחור הגיע לראשונה לפארק כאורח ויליאם ומסעה של דולורס בסדרה  הוא בעצם זיכרון לחוויותיה עם ויליאם.
 תרזה קאלן (סידסה באבט קנודסן) - ראשת צוות הבטחת איכות של וסטוורלד, אחראית לוודא כי הפארק מתנהל באופן תקין וללא אירועים אשר לא מופיעים בתסריט.
 שרלוט הייל (טסה תומפסון) - מנכ"לית מועצת המנהלים של חברת דלוס. תפקידה להשליט את החלטות המועצה על פורד.
 קיילב (אהרון פול) - חייל לשעבר, מסייע לדולורס לאחר בריחתה מהפארק.
 קלמנטיין פניפת'ר (אנג'לה סרפיאן) - עובדת בבית הבושת של הפארק ואחת האטרקציות הפופולריות בווסטוורלד בעלת עיצוב מפתה.
 לוגן (בן בארנס) - אורח השב לבקר בפארק וגיסו לעתיד של ויליאם. הוא לוקח את ויליאם לבקר בפארק כחוויה ועל מנת לסקור את הפארק לפני שהחברה שלהם תשקיע בו.
 ויליאם (ג'ימי סימפסון) - אורח המבקר בפעם הראשונה בפארק וגיסו לעתיד של לוגן. מראשית ביקורו נמשך לדולורס, וחשדן כלפי האטרקציות התאותניות שהפארק מציע, בהמשך הסדרה, מגלים שכל מסעו עם דולורס הוא זיכרון מלפני שלושים שנה והוא בעצם הפך להיות האיש בשחור.
 הקטור אסקטון (רודריגו סנטורו) - הפושע המבוקש ביותר בפארק. בעל תפיסת עולם כי המערב הוא מקום פראי, והדרך היחידה לשרוד היא לאמץ תפקיד של טורף.
 ארמיסטיס (אינגריד בולסו ברדל) - שודדת אכזרית וחסרת רחמים. חברה בכנופיה של הקטור אסקטון.
 לורנס (קליפטון קולינס) - פושע מקסים אך קטלני, בעל כישרון לתמרון משא ומתן עבור ביצוע פשעים שונים.
 אשלי סטאבס (לוק המסוורת') - ראש צוות הביטחון של הפארק, אחראי על ניטור מארחים והאינטראקציה שלהם עם האורחים ועל שלומם של האורחים.
 לי סייזמור (סיימון קורטמן) - ראש צוות הנרטיב האחראי לכתוב את העלילות עבור בידור אורחי הפארק, בעל מזג צורם לעמיתיו. בעל מבטא בריטי כבד.
 אלזי יוז (שאנון וודוורד) - כוכבת עולה בצוות התכנות, אמונה על אבחון המוזרויות בהתנהגות המארחים.
 פליקס (לאונרדו נאם) - עובד בפארק האחראי לתיקון הגוף הפיזי של המארחים. הוא מעוניין להיות מתכנת. במהלך מספר טיפולים שהוא מבצע במייב מיילי, היא מתעוררת לחיים ומאלצת אותו להסביר לה על המקום בו היא נמצאת ולעזור לה כולל בשדרוג יכולותיה.
 סילבסטר (פטולמי סלוקום) - עובד בפארק האחראי לתיקון הפיזי של המארחים, בחור בעייתי הנהנה להציק לפליקס. הוא מתנגד לסייע לתוכניתה של מייב מיילי ולא מוכן לעזור לה ועקב כך היא חותכת את גרונו אבל לאחר מכן מבקשת מפליקס שיסגור את החתך וישאיר אותו בחיים.

הפקה
ממוזער|שמאל|מייקל קרייטון, יוצר הסרט עליו הסדרה מבוססת.

פיתוח
ממוזער|שמאל|ג'ונתן נולאן וליסה ג'וי, יוצרי הסדרה, במהלך כנס הקומיק-קון.
מאז תחילת 1990, אולפני האחים וורנר שקלו עשיית רימייק לסרט עולם המערב שיצא לאקרנים בשנת 1976, אך מסיבות לא ידועות, רעיון עשיית הרימייק ירד מהפרק, ולאחר עזיבתה של מנהלת האולפנים, ג'סיקה גודמן, בשנת 2011, עשיית רימייק לסרט נשקלה שוב. לאחר הצלחת הסרט שלו, חיי עם ליברצ'ה שהופק על ידי HBO, הבמאי ג'רי ויינטראוב, שבמשך שנים ניסה לשכנע ליצור את הרימייק לסרט, שכנע את "HBO" לאשר את ההפקה. ויינטראוב לקח את הפרויקט לתסריטאים ג'ונתן נולאן וליסה ג'וי, שראו בקונספט פוטנציאל לעשות משהו הרבה יותר שאפתני, וב-31 באוגוסט 2013, הוכרז כי ערוץ הכבלים "HBO" הזמין פיילוט לגרסה מחודשת לסרט בדמותה של סדרת טלוויזיה פוטנציאלית, ושנולאן, ג'וי, ג'יי ג'יי אברהמס, ג'רי ויינטראוב ובריאן ברק יפיקו בפועל את הסדרה המדוברת.

מאוחר יותר, "HBO" הודיעה ש"עולם המערב" תעובד לסדרת טלוויזיה שפרק הבכורה שלה ישודר בשנת 2015. באוגוסט 2015, "HBO" פרסמה את הטיזר הראשון, שחשף שבכורת הסדרה תתקיים למעשה במהלך בשנת 2016. זוהי הסדרה השנייה המבוססת על הסיפור המקורי של קרייטון לאחר הסדרה "מעבר לעולם המערב", ששודרה במהלך שנות ה-80 של המאה ה-20, ששודרה במשך רק שלושה פרקים לפני שבוטלה.

אברמס הציע את נקודת מבטם של "המארחים" כנקודת המבט העיקרית בסדרה. נולאן לקח השראה ממשחקי וידאו כמו "ביושוק לנצח", "Red Dead Redemption" ו-"The Elder Scrolls V: Skyrim" כדי לקבל תובנה על הרכיב המוסרי של הנרטיב בספקטרום. במהלך המחקר של יוצרי הסדרה, הסרטים של סרג'ו לאונה סיפקו להם תובנות על נקודות התייחסות לדמויות ולמראה החזותי, הרומנים של פיליפ ק. דיק סיפקו להם תובנות בנוגע לדילמות הנוגעות לבינה מלאכותית, ועבור בניית עולם ונרטיב משולב בשביל הסדרה, הם נעזרו בעלילות סדרת משחקי "Grand Theft Auto".

נולאן הסביר שהסדרה תחקור את השאלה מדוע "האלימות היא ברוב הסיפורים שאנחנו אוהבים לראות, אבל היא לא חלק ממה שאנחנו אוהבים לעשות" באמצעות האורחים בפארק, שמשלמים תשלום נכבד כדי לספק את הדחפים האלה. הקיום האוטונומי של דמויות שאינן בשליטת השחקן במשחקי וידאו השפיע על קווי עלילה אינדיבידואליים בסדרה אשר מאותחלים מחדש בלולאה מתמשכת. דקלום מהמחזה הטרגי הידוע של ויליאם שייקספיר, רומיאו ויוליה - "These violent delights have violent ends" - הוא חלק מהסדרה כטריגר הגורם לכשל בתכנותם של המארחים ומשנה את הדרך בה הם תופסים את עצם קיומם. בנוסף, הסדרה בוחנת רעיונות שמוצגים בתפיסת החשיבה הדו-משמעית של ג'וליאן ג'יינס; תפיסה פסיכולוגית לפיה המוח מחולק לשני חלקים - חלק מהמוח אחראי על הזיכרונות ונותן את ההוראות והחלק השני מבצע את ההוראות, וכיצד באה התודעה משבירה של הקיר ביניהם על ידי חשיפתו של האינדיבידואל לסוגים חדשים של גירויים.

מעצבת התלבושות, אן קראבטרי, ניגש לעבודתה על ידי התמקדות בבגדים היסטוריים אמיתיים שהיוו חלק מתרבות המערב הפרוע משנת 1850 ועד לשנת 1890 כהשראה, ולא התמקדה בתלבושות המוצגות בסרטים מערבוניים. הבדים היו ארוגים, צבועים ומודפסים אישית עבור כל שחקן בעל דיאלוגים על מנת ללכוד את המורכבות של תלבושות (שרובם יוצרו מאפס בניו יורק ולוס אנג'לס). פיתוח העיצובים עבור הכובעים תוארו בתור החלק המאתגר ביותר של תהליך עיצוב התלבושות.

הסרט משנת 1973 שעליו מתבססת הסדרה כלל גם פארקים שמעבירים את הווי ותרבויות רומא העתיקה וימי הביניים, אך נולאן בחר שלא לכלול אותם בסדרה..

אד ברבאקר שהיה אמון כמפיק הסדרה, כתב את הפרק הרביעי בשותפות עם נולאן.

מפיקי הסדרה והתסריטאים תכננו לפרוש את עלילת הסדרה עד כמשך חמש עונות.

מימון
פורסם שעונתה הראשונה נשאה תקציב של כ-100,000,000 דולר, עם מקדמה שנעה בין 8,000,000 ל-10,000,000 דולר לכל פרק, והפיילוט לבדו קיבל מקדמה של 25,000,000 דולר. רשת "HBO" וחטיבת הטלוויזיה של האחים וורנר השתתפו יחד בעלות הפקת הסדרה; ו-"HBO" גם שילם דמי רישוי לא מדווחים לחטיבת הטלוויזיה של האחים וורנר עבור זכויות השידור.

ליהוק
אנתוני הופקינס ואוון רייצ'ל ווד היו חברי הצוות הראשונים שהוכרזו רשמית, כשהם לוקחים על עצמם את תפקידיהם של ד"ר רוברט פורד ודולורס אברנאת'י, בהתאמה. באוגוסט 2014, הוכרז שהשחקנים ג'פרי רייט, רודריגו סנטורו, שאנון וודוורד, אינגריד בולסו ברדל, אנג'לה סרפיאן וסיימון קורטמן יצטרפו לצוות השחקנים. לאחר מכן, ג'יימס מרסדן ואדי רוזה לוהקו גם הם לצוות ואד האריס לוהק לתפקיד נבל מרכזי בסדרה, הידוע רק בשם האיש בשחור. ליהוק נוסף לצוות השחקנים כלל את דמטריוס גרוס, קייל בורנהיימר, קורי גרהם, לנה גיאורגאס, סטיבן אוג, טימותי לי דפריסט, פטולמי סלוקום, טנדי ניוטון ומירנדה אוטו.

ביולי 2015, נודע כי אוטו עזבה את הסדרה בשל התחייבויות קודמות לעונתה החמישית של הומלנד והיא הוחלפה על ידי סידס באבט קנודסן. בנוסף, שלושה שחקנים נוספים לוהקו לסדרה; איון ביילי, ג'ימי סימפסון וקליפטון קולינס ג'וניור. מאוחר יותר, ביילי הוחלף על ידי בן בארנס והתגלה שהשחקנית טלולה ריילי תגלם את אחת המארחות, לאחר שבעלה לשעבר, אילון מאסק, הצהיר כך בטוויטר; ריילי תקודם לתפקיד ראשי בעונתה השנייה של הסדרה.

לאחר שידור הפרק האחרון של העונה הראשונה, נולאן וג'וי חשפו שהם פעלו לפי שיטה קפדנית של "דע מה שאתה צריך לדעת" עם השחקנים, על מנת "לשמור על הסיפור טרי ועכשווי עבורם ככל האפשר". לדוגמה, במקרה של ווד, נולאן וג'וי נתנו לה הוראות משחק מוזרות, זאת מבלי להסביר מדוע, ולווד לקח קצת זמן עד שהסיקה שהיא למעשה מגלמת חמש דמויות נפרדות בתוך אותה המארחת: ארבעה מצבי התנהגות שונים עבור דולורס, בתוספת אישיותו הרצחנית של ואייט. בניגוד לכך, הופקינס היה מודע למסגרת העלילה הכללית של פורד מראש (באותה עת הציגו בפניו את התפקיד) במטרה להבטיח שהוא יוכל להעביר את מורכבותו של הדמות במלואה בביצועיו, אך אפילו עם זאת, הוקינס בתחילה קיבל תסריטים שנערכו מחדש, והוא נאלץ להתעקש על גישה לתסריטים שלמים.

ב־10 במאי 2022 פורסם כי השחקנית האמריקאית אריאנה דבוז לוהקה לתפקיד משני בעונה הרביעית של הסדרה.

צילומים
ממוזער|250 פיקסלים|קאסל ואלי שביוטה הוא אחד מאתרי הצילום.
ממוזער|לה פבריקה בברצלונה, שימש לצילומי העונה השלישית.
ממוזער|גשר הליקס בסינגפור היה אחד מאתרי הצילום העיקריים עבור העונה השלישית.
מאחר שרוב הסדרה מתמקדת במארחים ומסופרת מנקודת מבטם, סטדיקאמים שימשו במהלך צילומי כל העונה הראשונה, למעט מעט סצנות בפרק האחרון, שבו נעשה שימוש במצלמה ידנית על מנת להמחיש כמטאפורה את המארחים שהשתחררו מהתכנות שלהם וכעת פועלים מרצונם החופשי. צילומי הפיילוט של הסדרה התקיימו במהלך 22 ימים באוגוסט 2014 בלוס אנג'לס ובסביבותיה, כמו כן גם במואב, יוטה.

אתרי הצילומים בקליפורניה כללו אולפני קול שונים, הבאקלוטים של אולפני יוניברסל ואולפני האחים וורנר, חוות הסרטים של סרטי פרמאונט באגורה, חוות מלודי בסנטה קלריטה, מרכז התרבות "סקירבול" ו"מרכז הכנסים של לוס אנג'לס" בלוס אנג'לס, ובמרכז העיצוב פסיפיק שבמערב הוליווד. חוות מלודי, ששימשה כלוקשיין צילומים עבור העיירה סוויטווטר, שימשה בעבר למערבונים רבים, כגון ג'אנגו ללא מעצורים ושבעת המופלאים, אך שודרג באופן משמעותי עבור הסדרה על ידי מעצב ההפקה זאק גרובלר כדי להציג גרסה אידיאלית של אזור הספר האמריקאי, ומסכים ירוקים הונחו סביב סטים בקליפורניה במטרה להסתיר אובייקטים מודרניים כמו מגרשי חניה, כך שצילומים מקליפורניה יוכלו להיערך ולהשתלב באופן דיגיטלי עם צילומי חוץ מיוטה לאחר צילומם. עבור סצנות המראה את הגעתם של האורחים האנושיים, יוצרי הסדרה סגרו עסקה עם חברת "רכבת פילמור וסטרן" (או בקצרה "F&W") על מנת להשתמש ברכבת קטנה שנבנתה במקור עבור הסרט הפרש הבודד. בנוסף, "F&W" סיפקו כמה מאות מטרים של פסי רכבת שבאמצעותה הרכבת נעה לתוך הלוקשיין ששימש לצילומי סוויטווטר. הסצנות במעבדות "דלוס" ובמרכז הפעילות של וסטוורלד, צולמו באולפן קול בחוות מלודי. במעבדות "דלוס" ישנו שימוש רב בקירות זכוכית, כך שצוות הצילום נצרך להיזהר שלא לצלם את החלקים החשוכים שבסט, כמן כן להיזהר מלצלם השתקפויות לא רצויות. מרכז הקניות כיכר הות'ורן שימש כלוקשיין לצילומי קומת "האחסון הקר", שבה מאוחסנים המארחים שלא בעת התפקיד.

עבור המראה החיצוני הרחב של הסדרה, המפיקים שאבו השראה מעבודתו של ג'ון פורד, שצילם ארבעה מסרטיו המערבוניים בקאסל ואלי הממוקם ממזרח למואב. בתחילת 2014, נולאן ביקר בדרום יוטה עם אנשי מפתח בצוות ההפקה וסימן מיקומים כדי לחקור את האפשרות לצלם בהם, ומיד התאהב במקום. צילום הלוקשיין עבור הפיילוט התקיים מאוחר יותר, במשך חמישה ימים בדרום יוטה, כולל בקאסל ואלי. רוב הלוקשיינים ביוטה כללו אזורים צרים ולא נוחים שבהם צוות השחקנים וצוות ההפקה נאלצו לטייל רגלית הלוך ושוב עם כל הציוד שלהם. סצנות הרכיבה על הסוסים צולמו בחווה פרטית, שם המפיקים לא היו כפופים להגבלות רבות כמו בצילום בשטחים ציבוריים. על מנת למזג בצורה חלקה את הצילומים בקליפורניה עם הצילומים ביוטה, קירות ותפאורת הסטים נשלחו ליוטה, כך שהתאפשר צילומי השלמה לסצנות שצולמו במקור בקליפורניה. למשל, שיחות על המרפסת החיצונית של מרכז הפעילות של וסטוורלד צולמו על מרפסת ב"מרכז סקירבול" עם פני המצלמה לכיוון המרכז, ואז צילום הכתפיים של השחקנים צולמו ב"נקודת הסוס המת", כדי שזה ייראה כאילו מרכז הפעילות ממוקם על גבי הצוקים התלולים של הפארק הלאומי. סצנות פנים הרכבת נוצרו על ידי הרכבת סט של קרון הרכבת על גבי משאית שטוחה שנסעה הלוך ושוב לאורך כביש 128 ביוטה.

סצנות הדפסת המארחים באופן תלת־ממדי באמצעות דיו לבן צולמו תוך כדי ניצול אפקטים מעשיים כמעט לחלוטין, שחלקם לוטשו על ידי צוות האפקטים החזותיים. בנוסף, בסדרה ישנו שימוש באקדחים אמיתיים, שלרוב ניתנו כשהם לא טעונים ומתוך כבוד לשחקנים ולניצבים המעורבים, סצנות העירום צולמו במערך סגור, ובמהלך סצנות המין נכח יועץ מין על הסט.

ההפקה הופסקה באופן זמני במשך כמה חודשים בתחילת 2016, על מנת לאפשר לנולאן וג'וי לסיים לכתוב את התסריטים של ארבעת הפרקים האחרונים של העונה הראשונה. נקודת השיא של סיום העונה הראשונה צולמה בחוות פרמאונט באפריל 2016, עם כ-300 אנשים על הסט. הצוות בילה 10 ימים בחודש מאי בהכנת הסט צילומים; הכנות שכללו צורך לשנות מבנים שנבנו על ידי יוצרי הסדרה, כגון הקפלה, כך ש"קניינם הרוחני" של HBO לא "יופר". הפקת וצילומי העונה השנייה החלו ביולי 2017.

באוגוסט 2021 החלו צילומי העונה הרביעית בקליפורניה.

כותרות הפתיחה
כותרות הפתיחה עבור הסדרה נוצרו על ידי אולפן הייצור "אלסטיק", אשר יצרו גם את כותרות הפתיחה של רומא, קרניבל ומשחקי הכס עבור HBO. אומן האפקטים פטריק קלייר שימש בתפקיד המנהל היצירתי במהלך העבודה על כותרות הפתיחה, שדרשו כחמישה שבועות על מנת ליצור אותם בשלמות.

קלייר נפגש עם נולאן וג'וי בפברואר 2016 על מנת לדון בהתהוות כותרות הפתיחה. הוא התעניין בהחלטתם לגשת לסדרה מנקודת מבטם של המארחים, והאמין שהחלטתם נבעה ממחקר פסיכולוגי מובנה. כותרות הפתיחה מתרגמות אלמנטים נוכחיים בסדרה באמצעות תכנון בעזרת מחשב. לדוגמה, פעם אחת קלייר קיבל מהמלחין, ראמין דג'וואדי, מקטע קצר מצולם של ניגון בפסנתר על ידי עמיתו של דג'וואדי. לאחר מכן, המקטע שוחזר באמצעות דימוי ממחושב. קלייר ראה את המטאפורה שמאחורי הפסנתרן - "צורה פרימיטיבית של רובוט" - כדרך לבחון את הפער בין האדם למכונה, "שנוצרה כדי להיות מיותרת". המארחים, שמודפסים באופן תלת־ממדי באמצעות דיו לבן, נתנו לקלייר את הרעיון להעמיד את הנוף של הסוגה המערבונית לצד המדע בדיוני שבבסיס הסדרה. הצגת מוטיבים של האדם הוויטרובי של לאונרדו דה וינצ'י בכותרות באו משאיפתו של קליר להעביר את השקפת הסדרה על גוף האדם העירום. בכותרות הפתיחה נעשה גם רפרנס לקליפ של השיר "הכל מלא אהבה" משנת 1999 של הזמרת ביורק, שבוים על ידי כריס קנינגהאם, באופן שקלייר כינה "קצת מביש... כי אני מעריץ את כריס קנינגהאם ו... זה נראה כמו המקום המושלם לעשות את זה כי זה עסק בכל הנושאים הנכונים ובכל האסתטיקה הנכונה".

כותרות הפתיחה מתחילות עם יצירת כלוב צלעות של סוס, יחד עם קבוצה של מארחים שנוצרים על ידי מכונות תעשייתיות. סוס השלד מוצג דוהר כדי לחתור תחת האיקונוגרפיה של תיאור כזה. באשר למאמציו של קלר להציג את הנופים המערביים בניגוד לעולם הרובוטיקה, הוא חשב שזה הגיוני שהדבר ייעשה בתוך עין של מארח; מכתשים ועמקים נוצרים כחלק מסימולקרום בקשתית העין של המארח.

פסקול
ממוזער|200px|שמאל|ראמין דג'וואדי, מלחין הסדרה.
הפסקול לסדרה הולחנה על ידי המלחין רמין ג'וואדי, שעבד עם נולאן גם על סדרת הטלוויזיה מבוקש. נושא הפסקול המרכזי משלב את השימוש בתווי בס, ארפג'ים ונעימות מלודיות, שמרכיבים יחד את רעיון פארק השעשועים. הפסקול של העונה הראשונה הופצה במלואה ב-5 בדצמבר 2016.

דג'וואדי דיבר על השירים המודרניים שנעשו בהם שימוש במהלך הסדרה, ואמר: "לסדרה יש תחושה אנכרוניסטית, זה פארק שעשועים מערבי, ובכל זאת יש בו רובוטים, אז למה אין שירים מודרניים, וזו כמטאפורה כשלעצמה, מקיפה את הנושא הכללי של הסדרה", אבל בכל זאת, דג'וואדי נתן לנולאן את הקרדיט על הרעיון בשימוש בשירים מודרניים.

הפסקול של הסדרה כולל את השירים "No Surprises", "Fake Plastic Trees", "Motion Picture Soundtrack" ו-"(Exit Music (For a Film" של רדיוהד, השיר "Black Hole Sun" של סאונדגארדן, השיר "Paint It Black" של הרולינג סטונז, השירים "Pine Apple Rag" ו-"Peacherine Rag" של סקוט ג'ופלין, השיר "Reverie L.68" של קלאוד דבוסי, השיר "A Forest" של הקיור, גרסתם של "The Animals" לשיר "The House of the Rising Sun", השיר "Back to Black" של איימי ויינהאוס והשיר "Something I Can Never Have" של "Nine Inch Nails". עלויות רישוי השימוש בשירים נעו בין $15,000 ל-$55,000.

ראמין הלחין גם גרסאות סימפוניות לנעימות מוכרות כמו השיר "Sweet Child o' Mine" שנכלל בקדימון לעונה השלישית, והנעימה "Wicked Games", שהושמעה במהלך הפרק הרביעי של העונה השלישית.

הפצה
שידור
הסדרה עלתה לשידור באמריקה ובאוסטרליה ב-2 באוקטובר 2016, וב-4 באוקטובר 2016 בבריטניה ובאירלנד. נכון לעכשיו, הסדרה משודרת באפיק HBO בארצות הברית, באפיק "HBO Canada" שבקנדה, באפיק "HBO Latine America" באמריקה הדרומית, באפיק "Showcase" באוסטרליה ובאפיק "Sky Atlantic" בבריטניה ובאירלנד.

בישראל, הסדרה משודרת באפיקים "yes Oh" של Yes, HOT HBO של HOT ובסלקום TV.

ב-4 בנובמבר 2022 הוכרז כי הסדרה בוטלה לאחר ארבע עונות למרות שאיפת יוצריה שתופק עונה חמישית.

שיווק
לפני שידור הסדרה, רשת "HBO" ערכה תערוכת מציאות וירטואלית באירועים כדוגמת כנס הקומיק-קון, סן דייגו, שנקראה "Westworld: A Delos Destination" ("וסטוורלד: היעד של דלוס"). למשתתפים הותר ליצור בעצמם את התהליך שעוברים המבקרים שנכנסים לווסטוורלד ולפעול בסביבה תלת-ממדית, ובנוסף, המשתתפים קיבלו קוד בינארי שאיפשר להם גישה לאתר "DiscoverWestworld.com" כחלק ממסע השיווק.

מדיה ביתית
עונתה הראשונה של הסדרה (שקיבלה את הכותרת "המבוך"), הופצה למדיה ביתית ב-DVD, ב-Blu-ray וב-Blu-ray 4KUltra HD ב-7 בנובמבר 2017. הדבר נחשב להישג עבור הסדרה מכיוון שזו הסדרה המתוסרטת הראשונה בארצות הברית שהופצה ב-Blu-ray 4KUltra HD.

הכרה וביקורת
ביקורת
הסדרה התקבלה בשבחים מצד המבקרים, שנתנו שבחים מיוחד על הוויזואליות, העלילה וביצועי השחקנים. באתר "Rotten Tomatoes", העונה הראשונה קיבלה את הדירוג 88% על בסיס 78 ביקורות, עם רייטינג ממוצע של 8.13/10, ודירוג של 94% לכל פרק בממוצע. הקונצנזוס הביקורתי של האתר קרא לעונה הראשונה: "עם רמה מרשימה של איכות שמכבדת את המקור שלה, וסטוורלד הממכרת להפליא מאזנת בין דרמה אינטליגנטית ומרתקת לעומת אי-שפיות מוחלטת". האתר "Metacritic", נתן לעונה הראשונה את הציון 74 מתוך 100, על בסיס 43 ביקורות, דבר המציין ביקורות חיוביות באופן כללי.

העורכים של האתר "TV Guide" מיקמו את הסדרה במקום החמישי מתוך עשר סדרות הטלוויזיה המובילות לעונת השידורים של 17–2016. בסקירה הכוללת של הכתב טים סורטה, הוא ציין את האיזון המושלם של מיזוג העלילה המערבונית לרקע העתידני, ואמר: "ובכן, בווסטוורלד יש את שניהם, [והסדרה] ומוודאת שזה יהיה שילוב מעניין של סוגות שמפריעות לנוף הטלוויזיוני שלרוב יאמר שאנחנו [הצופים] נוכל לצפות רק בסוגה אחת". סורטה גם הוסיף "החזות הטובה של הסדרה וצוות השחקנים הנהדר שלה פותחות לרווחה את דלתות המסבאה, אך הפינוק האמיתי יהיה קיום דיון אינטליגנטי שישאל האם רובוטים יהרגו את כולנו בסופו של דבר. למרבה המזל, היוצר ג'ונתן נולאן הראה שהוא אחד שהולך לכיוון הזה במבוקש." הכתבת מארי מק'נמארה מ"לוס אנג'לס טיימס" שיבחה את הסדרה וכתבה בסקירה נרגשת:" זו לא רק טלוויזיה מצוינת, זו טלוויזיה חיה, מעוררת מחשבה שמשעשעת גם כשהיא בוחנת את הצד האפל של הבידור." דייוויד וינגד, כתב ב"סן פרנסיסקו כרוניקל", כתב ש"וסטוורלד אינה קלה להבנה בתחילה, אבל אתה תהיה בכל זאת מכור לה בעקבות סיפורים אינטליגנטיים יוצאי דופן, הוויזואליות העוצמתית והניואנסים יוצאי הדופן שבהופעות [השחקנים]."

הכתב ג'ף ג'נסן מ"אנטרטיינמנט ויקלי" גם שיבח את הסדרה ואמר ש"העומק של וסטוורלד לא טמון בכך שהיא שואלת שאלות על זיכרון, רצון חופשי, ועל מה שהופך אותנו אנושיים, אלא בשאלה האם אנחנו יכולים להיות אנושיים יותר ממה שהנחנו לעצמנו להיות, אם הסיפורים שלנו יכולים להיות עשירים יותר ומשמעותיים יותר ממה שהתרבות מאפשרת". מתיו גילברט מה"הבוסטון גלוב" הקניט את הסדרה באומרו: "לוסטוורלד יש פחות גיבורים מאשר למשחקי הכס, מה שמקשה מעט על פתיחת הסדרה, אבל כמו חידה טובה ומעוררת מחשבה, הסדרה משכנעת וממכרת". בסקירה קצרה של "הוליווד ריפורטר", טים גודמן כתב, "וסטוורלד נמצאת במיטבה בסוגיות עמוקות יותר שנשטחות באופן איטי, כמו תעלומה טובה. הפרקים המוקדמים הציגו במיומנות רבה את האטרקציות הבסיסיות של הפארק ואת הסיבות לבואם של מבקרים, אך גם גרמו לתחושת בלבול לגבי המניעים. [...] הסדרה נהנית ממספר הופעות בולטות". רוברט ביאנקו מ-"USA Today" כתב: "הפרס, מעבר לפרסומים החזותיים שהייתם מצפים להפיק מהפקות הענק ועתירות הממון של HBO, הוא קבוצה של דמויות שמתרחבות ונהיות מורכבות יותר ויותר".

עם זאת, בסקירה מתונה של "ניו יורק טיימס", המבקר הראשי, ג'יימס פוניבוזיק, אמר כי הסדרה היא "סדרת מדע בדיוני שאפתנית, אם כי לא לגמרי עקבית, ששואלת שאלות על דחפי בידור ניהיליסטיים תוך הפנמתם". האנק סטיובר, כתב מ"הוושינגטון פוסט" הצטרף לעמדתו של פוניבוזיק ואמר, "וסטוורלד מתנהלת באופן משמים ומדכא מתחילתו ועד סופו; חלקים ממנה הם דמיוניים ומסקרנים כמו כל דבר שהיה בטלוויזיה לאחרונה, במיוחד בתחום המדע הבדיוני." והוסיף, "זה בהחלט לא אותו הסייבורג דדווד שמעריצי HBO ביקשו שוב, אך זה גם לא מוצג כהרפתקאה מרתקת, נגישה." העיתונאי הראשי של "פיטסבורג פוסט-גאזט", רוב אוון גם כתב ביקורת פוחד אוהדת כלפי הסדרה ואמר, "זוהי ההגדרה של סדרה שמתנהלת בעצלתיים, הסדרה הזאת צריכה לרגש בדיוק באותה מידה שהיא משעממת." בסקירה פחות נלהבת של "וראייטי", מורין רייאן אמרה ש"וסטוורלד נראית נהדר,[...] אבל סצנות החוץ הרוויות בחמימות וחלקלקות פני השטח לא מספיקים כדי להסוות את ההססנות, ההתנשאות והריקנות שבבסיסן."

רייטינג
בפרק הבכורה של הסדרה דווח שמספר הצופים שצפו היה מעט פחות מהמספר הצופים בפרק הבכורה של בלש אמיתי, אבל עדיין הרבה יותר גבוה משל ויניל, מה שאומר שזה נראה כמו "...התחלה מבטיחה יחסית...". מנדי אדמס, מהאתר "iTechPost" ציינה כי "התגובות הרגשיות בטוויטר נאמדו בשיעור של 545% גבוה יותר לעומת פרק הבכורה של ויניל וב-326% יותר מהעונה האחרונה של הנותרים". פרק הבכורה של הסדרה משך 1.96 מיליון צופים, עם 0.8 מיליון איש בדמוגרפיה של 18-49. בפרק הבכורה צפו 3.3 מיליון צופים בשלושת לילות ימי ראשון בהם הוא שודר, כמו כן בשירותי הסטרימינג של "HBO". בעונה הראשונה צפו 2.2 מיליון צופים בשידור הראשוני שלה, מספר שגדל ל-3.5 מיליון, עם הכללת שידורים חוזרים וצפייה על פי דרישה. בעונה הראשונה היה ממוצע צופים מצטבר של 12 מיליון צופים, מה שהופך אותה לעונה הראשונה הנצפית ביותר של סדרת HBO, והבלוג "TorrentFreak" דיווח על הסדרה כממוקמת במקום השלישי לסדרות הטלוויזיה של 2016 שמורדות הכי הרבה כקובצי טורנט.

פרסים ומועמדויות
הסדרה הייתה מועמדת לעשרים ושניים פרסי אמי, שלושה פרסי גלובוס הזהב, שני פרסי סטלייט, ארבעה פרסי בחירת המבקרים בטלוויזיה ושני פרסי גילדת הכותבים של אמריקה.
 שנה פרס קטגוריה מועמד/ת תוצאה 2016 פרס סטלייט השחקנית הטובה ביותר - סדרת דרמה טלוויזינית אוון רייצ'ל ווד  סדרת הטלוויזיה הטובה ביותר - לפי סוגה וסטוורלד  פרס בחירת המבקרים בטלוויזיה הסדרה החדשה הכי המרגשת וסטוורלד  סדרת הדרמה הטובה ביותר  השחקנית הטובה ביותר בסדרת דרמה אוון רייצ'ל ווד  שחקנית המשנה הטובה ביותר בסדרת דרמה טנדי ניוטון  פרס האגודה האמריקאית לצלמים הישג יוצא דופן בסינמטוגרפיה בסרט, מיני-סדרה או פיילוט לטלוויזיה פול קמרון   פרס IGN סדרת הטלוויזיה הטובה ביותר וסטוורלד  סדרת הטלוויזיה החדשה הטובה ביותר  סדרת הדרמה הטלוויזיונית הטובה ביותר  השחקן הטוב ביותר בטלוויזיה ג'פרי רייט  השחקנית הטובה ביותר בטלוויזיה אוון רייצ'ל ווד  טנדי ניוטון  פרס בחירת הקהל של IGN סדרת הטלוויזיה הטובה ביותר וסטוורלד  סדרת הטלוויזיה החדשה הטובה ביותר  סדרת הדרמה הטלוויזיונית הטובה ביותר  השחקן הטוב ביותר בטלוויזיה ג'פרי רייט  השחקנית הטובה ביותר בטלוויזיה אוון רייצ'ל ווד  טנדי ניוטון  פרס קליפורניה על לוקשיין מנהל/ת לוקשיינים - טלוויזיה באורך של שעה מנדי דילין  עוזר/ת מנהל/ת לוקשיינים של השנה - טלוויזיה דייוויד פארק  טלוויזיה - אורך של שעה אחת - צוות לוקשיינים צוות הלוקשיינים של וסטוורלד  פרס אגדות מבקרי המוזיקה הקולנועי הבינלאומי הפסקול המקורי הטוב ביותר לסדרת טלוויזיה ראמין דג'וואדי  2017 פרס אמי סדרת הדרמה יוצאת הדופן וסטוורלד  השחקן המוביל המצטיין בסדרת דרמה אנתוני הופקינס  השחקנית המובילה המצטיינת בסדרת דרמה אוון רייצ'ל ווד  שחקן המשנה המצטיין בסדרת דרמה ג'פרי רייט  שחקנית המשנה המצטיינת בסדרת דרמה טנדי ניוטון  בימוי מצטיין לסדרת דרמה ג'ונתן נולאן   כתיבה מצטיינת לסדרת דרמה ג'ונתן נולאן וליסה ג'וי   ליהוק מצטיין לסדרת דרמה ג'ון פאפיסדרה  סינמטוגרפיה יוצאת דופן לסדרה (באורך שעה) בעלת מצלמה יחידה פול קמרון   תלבושות יוצאות דופן לסדרת תקופתית/פנטסטית, מיני-סדרה או סרט טריש סאמרוויל, ג'ו קיסקאק פולסום ולינדה פוט   הישג יצירתי יוצא דופן למדיה אינטראקטיבית בתוך תוכנית מתוסרטת וסטוורלד  עיצוב שיער מצטיין לסדרה בעלת מצלמה יחידה ג'וי זאפאטה, פאבי אוליברז, ברוס סאמיה ודונה אנדרסון   עיצוב מצטיין לכתוביות פתיחה פטריק קלייר, ראול מרקס, יונגסוב סונג, פליקס סולטיק, ג'סיקה הרסט וג'וס לימון  איפור יוצא דופן עבור סדרה בעלת מצלמה יחידה כריסטין טינסלי, מרים ארוגטי, ג'רלד קוויסט, לידיה מילארס ואד פרנץ'   איפור פרוסטטי יוצא דופן עבור סדרה, מיני-סדרה, סרט, או אחר כריסטין טינסלי, הירושי יאדה, ג'ורג'יה אלן, ג'רלד קוויסט ומרים ארוגטי  נעימה יוצאת דופן לכלותרות פתיחה ראמין דג'וואדי  ערכית תמונה ממצלמה יחידה יוצאת דופן לסדרת דרמה אנדרו סקליר   עיצוב הפקה מצטיין לנרטיב עכשווי או סדרה פנטסטית (באורך שעה אחת או יותר) זאק גרובלר, סטיב כריסטנסן וג'ולי אוצ'יפינטי   נתן קרולי, נעמן מרשל וג'ולי אוצ'יפינטי   עריכת סאונד מצטיינת עבור סדרה תומאס א. מתיו סוולסון, בריאן ארמסטרונג, פרד פאראגאנו, מארק אלן, מארק גלסמן, סבסטיאן ויסקונטי, ג'ורדי סינקאבאג', מייקל הד, כריסטופר קאלר, ריק אוונס וטרה בלום נורטון   שילוב סאונד יוצא דופן לסדרת קומדיה או דרמה (באורך שעה) קית רוג'רס, סקוט ובר, רוג'ר סטיבנסון וקייל אוניל   אפקטים ויזואליים מיוחדים יוצאי דופן ג'יי וורת', אליזבת קסטרו, ג'ו וימייר, אריק לוין-האץ, בובו סקיפר, גוסטב אהרן, פול גזו, מיטשל ס. דריין ומייקל לנטיירי   פרס גלובוס הזהב סדרת הטלוויזיה הטובה ביותר - דרמה וסטוורלד  השחקנית הטובה ביותר - סדרת דרמה טלוויזיונית אוון רייצ'ל ווד  שחקנית המשנה הטובה ביותר - סדרה, מיני-סדרה או סרט טנדי ניוטון  פרס גילדת שחקני המסך ביצוע מצטיין מאנסמבל בסדרת דרמה בן בארנס, אינגריד בולסו ברדל, לוק המסוורת', אנתוני הופקינס, סידס באבט קנודסן, ג'יימס מרסדן, לאונרדו נאם, טנדי ניוטון, טלולה ריילי, רודריגו סאנטורו, אנג'לה סרפיין, ג'ימי סימפסון, פטולמי סלוקום, אוון רייצ'ל ווד, שאנון וודוורד וג'פרי רייט  ביצוע מצטיין משחקנית בסדרת דרמה טנדי ניוטון  ביצוע מצטיין מאנסמבל פעלולנים בסדרת טלוויזיה  פרס ACE Eddie הסדרה באורך של שעה הטוב ביותר שנערכה עבור טלוויזיה לא מסחרית סטיבן סמל ומרק יוזפוביץ'   פרס גילדת אמנות הבמאים פרס מצוינות עיצוב ההפקה של גילדת אמנות הבמאים לסדרה תקופתית או פנטסטית שאורכה שעה בעלת מצלמה יחידה נתן קרולי   פרס גילדת הכותבים של אמריקה סדרת דרמה טלוויונית אד ברבאקר, ברידג'ט קרפנטר, דן דיץ, האליי גרוס, ליסה ג'וי, קתרין לינגנפלטר, דומיניק מיטשל, ג'ונתן נולאן, רוברטו פאטינו, דניאל טי. תומסן וצ'ארלס יו  סדרת טלוויזיה חדשה  פרס בחירת הקהל סדרת פרימיום פנטסטית/מדע בדיונית מועדפת וסטוורלד  פרס גילדת המפיקים של אמריקה טלוויזיה אפיזודית - דרמה ג'יי ג'יי אברמס, ג'ונתן נולאן, ליסה ג'וי, בריאן ברק, אתנה ויקהם, קאתי לינג, ריצ'רד ג'יי לואיס, רוברטו פאטינו, קתרין לינגנפלטר ושרילאן מרטין  פרס אגודת האפקטים הוויזואליים לשנת 2016 אפקטים ויזואליים יוצאי דופן בפרק פוטוריאלי ג'יי וורת', אליזבת קסטרו, בובו סקיפר וגוסטב אהרן   פרס אגודת הסינמה-אודיו הישג יוצא מן הכלל בשילוב סאונד - סדרות טלוויזיה - אורך של שעה ג'ון פריטצ'ט, קית' רוג'רס, סטיב ובר, מארק קונדרקי וגורדי סינקאבייג'   פרס גילדת הבמאים של אמריקה סדרות דרמטיות ג'ונתן נולאן   פרס גילדת אומני האיפור ומעצבי השיער בהוליווד האיפור המודרני הכי הטוב - טלוויזיה כריסטין טינסלי, אליסה מארש ורולף קפלר  האיפור התקופתי ושל/או הדמות הטוב ביותר - טלוויזיה כריסטין טינסלי, מרים ארוגטי ורולף קפלר  אפקטי האיפור המיוחדים הטובין בעטצר - טלוויזיה כריסטין טינסלי והירושי יאדה  פרס גילדת מעצבי התלבושות סדרת הטלוויזיה התקופתית היוצאת מן הכלל טריש סאמרוויל  אן קראבטרי  פרס דוריאן דרמת הטלוויזיה של השנה וסטוורלד  שחקנית הטלוויזיה של השנה טנדי ניוטון  פרס הסליל המוזהב עריכת הסאונד הטובה ביותר - דיאלוג ארוך טווח ו-ADR בטלוויזיה תומאס א. דה גרטר, מתיו סוולסון, בריאן ארמסטרונג ופרד פאראגאנו   עריכת הסאונד הטובה ביותר - אפקטים סאונדיים ארוכי טווח בטלוויזיה תומאס א. דה גרטר, מתיו סוולסון, ג'ורדי סינקאבייג', מייקל הד, ריק אוון, טרה בלום, מארק אלן ומארק גלסמן   עריכת הסאונד הטובה ביותר בטלוויזיה - לטווח הקצר: FX/Foley תומאס א. דה גרטר, מתיו סוולסון, ג'ורדי סינקאבייג', מייקל הד, ריק אוון, טרה בלום, מארק אלן ומארק גלסמן   עריכת הסאונד הטובה ביותר בטלוויזיה - לטווח הקצר: דיאלוג/ADR תומאס א. דה גרטר, מתיו סוולסון, בריאן ארמסטרונג ופרד פאראגאנו   פרס אגודת מפעילי המצלמה מפעיל המצלמה של השנה - טלוויזיה סטיבן מצינגר וגרג סמית'  פרס סטורן סדרת הטלוויזיה המדע בדיונית הטובה ביותר וסטוורלד  שחקן התמיכה הטוב ביותר בטלוויזיה אד האריס  ג'פרי רייט  שחקנית התמיכה הטובה ביותר בטלוויזיה טנדי ניוטון  אוון רייצ'ל ווד  הופעת האורח הטובה ביותר בסדרת טלוויזיה אנתוני הופקינס  פרס אמפייר סדרת הטלוויזיה הטובה ביותר וסטוורלד  פרס אגודת הצלמים הקנדית צילום סדרת טלוויזיה רוברט מק'לאצ'יאן   פרס גילדת מנהלי לוקשיינים פרס LMGI על לוקשיינים יוצאים מן הכלל לסדרה תקופתית מנדי דילין  פרס אדגר פרק טלוויזיה מעובד ג'ונתן נולאן וליסה ג'וי   פרס ריי בארדברי נוכחות דרמטית יוצאת מן הכלל  פרס הדרקון סדרת הטלוויזיה המדע בדיונית או הפנטסטית הטובה ביותר וסטוורלד  פרס טלוויזיית גולד דרבי סדרת דרמה  שחקנית בדרמה אוון רייצ'ל ווד  שחקנית משנית בדרמה טנדי ניוטון  שחקן משני בדרמה ג'פרי רייט  פרק בדרמה ג'ונתן נולאן וליסה ג'וי  

קישורים חיצוניים



 האתר הרשמי של "וסטוורלד"
 "וסטוורלד" באתר HOT








הערות שוליים

*
קטגוריה:HBO: סדרות
קטגוריה:סדרות מדע בדיוני אמריקאיות
קטגוריה:סדרות דרמה אמריקאיות
קטגוריה:סדרות טלוויזיה בסוגת מערבון
קטגוריה:פילוסופיה באמנות
קטגוריה:תוכניות טלוויזיה באנגלית
קטגוריה:סדרות זוכות פרס סאטורן: סדרת מדע בדיוני
קטגוריה:סדרות טלוויזיה אמריקאיות שעלו לשידור בשנת 2016